Ford 1937

Η **σειρά αυτοκινήτων της Ford** ανανεώθηκε ριζικά τον Ιούλιο του 1937 με μία σημαντική αλλαγή - την εισαγωγή ενός κινητήρα 136 κυβικών ιντσών (2.2 λίτρων) V8 ως εισαγωγική έκδοση, που συμπλήρωσε τον ήδη δημοφιλή flathead V8 των 221 κυβικών ιντσών (3.6 λίτρων). Το μοντέλο ήταν ανανέωση του προκατόχου του, Model 48 (το ίδιο βασισμένο στο Model 40A) και ήταν τότε το κύριο προϊόν της εταιρείας. Στην αρχή της παραγωγής του, το Ford του 1937 κόστιζε 850 δολάρια. Η γραμμή οχημάτων της Ford έφερε αρκετούς αριθμούς μοντέλων κατά τη διάρκεια αυτής της περιόδου: Για την εγχώρια παραγωγή του 1937 στις Ηνωμένες Πολιτείες, τα νούμερα μοντέλων της εταιρίας για αυτοκίνητα εξοπλισμένα με 85 ίππους V-8 ήταν το μοντέλο 78 και τα αυτοκίνητα V-8 60 ίππων ήταν το μοντέλο 74. Τα μοντέλα 81Α και 82Α το 1938, και τα μοντέλα 91A και 92A το 1939. 

Το Ford του 1937 παρουσίασε πιο στρογγυλεμένη εμφάνιση με λεπτές οριζόντιες ράβδους στις κυρτές μπροστινές και πλευρικές μάσκες. Η μπροστινή μάσκα είχε σχήμα V, αντί να ακολουθεί τα φτερά σε σχήμα πενταγώνου, όπως συνέβαινε στο μοντέλο του 1936. Οι χωνευτοί προβολείς ήταν ένας σημαντικός εκσυγχρονισμός που βρισκόταν τόσο στην έκδοση Standard όσο και στην έκδοση DeLuxe, αν και μεγάλο μέρος του υπόλοιπου σχεδιασμού μοιράστηκε επίσης μεταξύ των δύο γραμμών της Ford. Χρησιμοποιήθηκε μεγαλύτερη αντλία νερού για να βοηθήσει στην ψύξη. Τα «Slantback» σεντάν απέκτησαν πίσω πόρτα, αν και ο χώρος ήταν περιορισμένος και οι εκδόσεις «Trunkback» συνέχισαν να κερδίζουν πωλήσεις. Το στέισον βάγκον είχε θέσεις για οκτώ επιβάτες. Ένα τετράθυρο καμπριολέ σεντάν με αναδιπλούμενα παράθυρα προσφέρθηκε σε μικρούς αριθμούς, αποκλειστικά στη σειρά DeLuxe. Επίσης, χρησιμοποιήθηκαν νέα καθίσματα. Το αυτοκίνητο αντικαταστάθηκε το 1941 από το Ford του 1941.

Στη Γαλλία, το αυτοκίνητο κατασκευάστηκε από την επιχείρηση Matford με διάφορα ονόματα. Κατασκευάστηκε επίσης στο Ηνωμένο Βασίλειο. Μετά τον πόλεμο, κυκλοφόρησε ξανά στη Γαλλία ως Ford F472 και στη συνέχεια ως F472A, και παρήχθη μέχρι το 1948, πριν αντικατασταθεί από το Ford Vedette.

## Εικόνες

Image:1937 Ford V8 Model 8 Deluxe (34397831664).jpg|Ford V8 Model 8 Deluxe στέισον βάγκον του 1937
Image:1940 Ford DeLuxe convertible 2.jpg|1940 Ford DeLuxe κάμπριο του 1940
Image:1939 Ford Standard Sloper Coupe (8332400725).jpg|Ford Standard Sloper κουπέ το 1939


## Φορτηγά
Κατασκευάστηκε επίσης μια γκάμα φορτηγών βασισμένη στο επιβατικό Ford V8, χρησιμοποιώντας μια μεγαλύτερη και βαρύτερη έκδοση του πλαισίου και ενισχυμένη ανάρτηση. Τα φορτηγά μοιράζονταν το μπροστινό μέρος, τις πόρτες και τη συναρμολόγηση της καμπίνας με τα αυτοκίνητα, μαζί με τον κινητήρα και πολλά μηχανικά εξαρτήματα. Τα οχήματα ήταν διαθέσιμα ως ημιφορτηγά (pick-up), βαν, ακόμη και σαν φορτηγά μεσαίου τύπου με διάφορα μεταξόνια και μικτά βάρη.


Image:1937 Ford Truck Jugtown NC.jpg|Ford pickup με μηχανή V8 του 1937
Image:1938 Ford Model 81C 820 Panel Delivery CDS606.jpg|Ford Model 81C 820 Panel Delivery
Image:1938 Ford V8 Truck FPY344 2.jpg|Ford V8 φορτηγό μεσαίας χρήσης


## Παραπομπές


## Σύνδεσμοι

* "Generations: Ford Model T to Crown Victoria"

## Εξωτερικοί σύνδεσμοι
* David L. Lewis (2005). 100 Years of Ford. Publications International. pp. 81–89. ISBN 0-7853-7988-6.

Κατηγορία:Αμερικανικά αυτοκίνητα
1937